English: Diolch, Sioned. Indeed, I share your sentiments that this is a proud day for us, not just in this Siambr, but in communities across Wales, and I've had lost of positive feedback already about, actually, how important to have the plan itself is. But, like you say, the proof is in the application of those actions and actually how we make people feel safe and supported in the future. And I'd like to also place on record my thanks to Siân Gwenllian for the work she's done with us on this action plan, and the passionate commitment that came from Siân and the team to actually making this work and the recognition that the majority of this Senedd Chamber is supportive of our LGBTQ+ inclusive work and ambitions for Wales. I said previously - and I'm not going apologise for saying this over and over again - that actions are important; actions are what make a difference. But what we say can have such an impact as well, and not always in a positive way. So, I do think that we all need to think about that before we open our mouths or tweet some of the time as well - and that's not just for politicians; it's for others as well. I will try and touch as much as I can on the points that you raised, but I am sure that it is something that we will pick up in ongoing dialogue following this. It's about the opportunities that we have got in terms of workplace inclusion. It's so important that you can go to work and feel like you can be yourself, or feel like you can raise a concern if something sadly happens and that you have a safe space or a place to go to to report that. So, I'm certainly happy to give assurances that we will build on what is in the action plan, and use every lever that we do currently have in Wales around that, particularly in the public sector. There is best practice happening in the private sector too. I am visiting somewhere at the end of the month. So, hopefully we can work on that and share it. I was particularly keen, as part of the action plan, that we included the work that some of our trade union colleagues are already doing, because why reinvent the wheel if there are good resources there and good support networks? I think that we can really learn and spread that out across workplaces across Wales too, to make sure that people can go to work and truly be themselves and feel that they are in a safe space. Unless you are a multimillionaire or you have won the lottery, work is such a significant part of each and every one of our lives. I welcome support around the inclusion and support for the Welsh language. It's so important that not only can you live your life as your true self, but in your first language as well, and be supported to do that and being able to do that as well. The final thing to touch on is around the 35 per cent increase in LGBTQ+ hate crime. We talk about how far we have come, and I think that, rightly, LGBT history month is the time to talk about that and celebrate that. I said before in this Chamber that, when I was growing up in Wales, I couldn't marry the person that I loved. I could get discriminated against in goods and services. I couldn't be talked about in school. So, we have come a long way, but I recognise that we have got a long way to go still, and this plan is just a step in doing that. The elements around hate crime in the action plan not only look at what we need to do with policing and justice and the devolution of that, but also in supporting the community to feel those relationships with policing as well, and that we understand what hate crime is. I have said before that people don't really understand what that is. It doesn't have to be a physical attack; it can be verbal. I am sad to say, actually, that I looked at the figures for the last year, 2021-22, and I think that there was a 35 per cent increase in LGBT hate crime. Sadly, I am a statistic as part of that increase. I have talked about that in the Chamber as well. I think that it's important that we talk about it and raise it, and I very much welcome your support and your party's support, and I look forward to working together in common cause.
Welsh: Diolch, Sioned. Yn wir, rwy'n rhannu eich teimladau fod hwn yn ddiwrnod o falchder i ni, nid yn unig yn y Siambr hon, ond mewn cymunedau ledled Cymru, ac rwyf wedi cael llawer o adborth cadarnhaol eisoes, mewn gwirionedd, yn mynegi pa mor bwysig yw'r cynllun ei hun. Ond, fel rydych chi'n dweud, fe ddaw'r dystiolaeth wrth gymhwyso'r camau hynny ac mewn gwirionedd wrth i ni wneud i bobl deimlo yn ddiogel a'u bod nhw'n cael eu cefnogi yn y dyfodol. Ac fe hoffwn i ddiolch i Siân Gwenllian ar y cofnod hefyd am y gwaith a wnaeth hi gyda ni ar y cynllun gweithredu hwn, a'r ymrwymiad angerddol a ddaeth oddi wrth Siân a'r tîm i wneud y gwaith hwn a'r gydnabyddiaeth bod mwyafrif Siambr y Senedd hon yn gefnogol i'n gwaith cynhwysol ni a'n huchelgeisiau ni o ran LHDTC+ i Gymru. Fe ddywedais i o'r blaen - ac nid wyf i am ymddiheuro am ddweud hyn dro ar ôl tro - bod gweithredu yn bwysig; gweithredu sy'n gwneud gwahaniaeth. Ond mae'r hyn yr ydym ni'n ei ddweud yn gallu bod ag effaith fawr hefyd, ac nid bob amser mewn ffordd gadarnhaol. Felly, rwyf i o'r farn bod angen i ni i gyd feddwl am hynny cyn i ni agor ein genau neu drydar weithiau hefyd - ac nid rhywbeth i wleidyddion yn unig ei ystyried mo hynny; mae hynny i bobl eraill ei ystyried hefyd. Rwyf i am geisio cyffwrdd â chymaint ag y gallaf i o'r pwyntiau y gwnaethoch chi eu codi, ond rwy'n siŵr y bydd hyn yn rhywbeth y byddwn ni'n ei godi mewn deialog barhaus wedi hyn. Mae hynny'n ymwneud â'r cyfleoedd sydd gennym ni o ran cynhwysiant yn y gweithle. Mae hi mor bwysig eich bod chi'n gallu mynd i'r gwaith a theimlo eich bod chi'n gallu bod y chi eich hun, neu deimlo eich bod chi'n gallu mynegi eich pryderon chi os oes rhywbeth yn digwydd yn anffodus a bod gennych chi fan ddiogel neu le i fynd i roi hysbysiad o hynny. Felly, rwy'n sicr yn hapus i roi sicrwydd y byddwn ni'n adeiladu ar yr hyn sydd yn y cynllun gweithredu, ac yn defnyddio pob ysgogiad sydd gennym ni yng Nghymru ar hyn o bryd yn hyn o beth, yn y sector cyhoeddus yn enwedig. Mae arfer gorau yn bodoli yn y sector breifat hefyd. Rwyf i am ymweld â rhywle ar ddiwedd y mis. Felly, rwy'n gobeithio y gallwn ni weithio ar hynny a chydgyfranogi o hynny. Roeddwn i'n arbennig o awyddus, yn rhan o'r cynllun gweithredu, ein bod ni'n cynnwys y gwaith y mae rhai o'n cydweithwyr ni yn yr undebau llafur yn ei wneud eisoes, oherwydd pam ddylem ni ailddyfeisio'r olwyn os oes adnoddau da ar gael a rhwydweithiau da o gymorth? Rwy'n credu y gallwn ni ddysgu ac ehangu hynny mewn gweithleoedd ledled Cymru hefyd, i sicrhau bod pobl yn gallu mynd i'r gwaith a bod yn nhw eu hunain mewn gwirionedd a theimlo eu bod nhw mewn lle diogel. Oni bai eich bod chi'n aml filiwnydd neu eich bod chi wedi ennill y loteri, mae gwaith yn rhan bwysig iawn o'n bywydau ni i gyd. Rwy'n croesawu cefnogaeth o ran cynhwysiant a chefnogaeth i'r Gymraeg. Mae hi mor bwysig i chi allu nid yn unig byw fel pwy ydych chi mewn gwirionedd, ond yn eich iaith gyntaf chi hefyd, a chael eich cefnogi i wneud hynny a gallu gwneud hynny hefyd. Y peth olaf i gyffwrdd arno yw o ran cynnydd o 35 y cant mewn troseddau casineb LHDTC+. Rydyn ni'n sôn am ba mor bell yr ydym ni wedi teithio, ac rwy'n credu, yn briodol, mai mis hanes LHDT yw'r amser i siarad am hynny a dathlu hynny. Fe ddywedais i yn y Siambr hon o'r blaen, pan oeddwn i'n tyfu i fyny yng Nghymru, nid oeddwn i'n gallu priodi'r un yr oeddwn i'n ei charu. Fe allwn ni brofi gwahaniaethu yn fy erbyn o ran ceisio nwyddau a gwasanaethau. Ni ellid siarad amdanaf i yn yr ysgol. Felly, rydyn ni wedi dod yn bell, ond rwy'n cydnabod bod gennym ni ffordd bell i fynd eto, a dim ond cam ar y daith o wneud hynny yw'r cynllun hwn. Mae'r elfennau sy'n ymwneud â throseddau casineb yn y cynllun gweithredu nid yn unig yn edrych ar yr hyn sydd angen i ni ei wneud gyda phlismona a chyfiawnder a datganoli hynny, ond o ran cefnogi'r gymuned hefyd i deimlo'r berthynas honno gyda phlismona hefyd, a'n bod ni'n deall beth yw troseddau casineb. Rwyf i wedi dweud o'r blaen nad yw pobl yn deall yn iawn beth yw ystyr hynny. Nid oes raid iddo fod yn ymosodiad corfforol; fe all fod ar lafar. Peth digalon i mi yw dweud, mewn gwirionedd, fy mod i wedi edrych ar y ffigyrau ar gyfer y flwyddyn ddiwethaf, 2021-22, ac rwy'n credu bod cynnydd o 35 y cant wedi bod o ran troseddau casineb LHDT. Yn drist iawn, rwyf innau'n ystadegyn sy'n rhan o'r cynnydd hwnnw. Rwyf i wedi siarad am hynny yn y Siambr hefyd. Rwyf i o'r farn ei bod hi'n bwysig ein bod ni'n siarad am hyn ac yn codi hyn, ac rwy'n croesawu eich cefnogaeth chi a'ch plaid chi'n fawr, ac rwy'n edrych ymlaen at ymuno â chi i weithio gyda'n gilydd.